Document ID: /roh_data/filtered/fineweb-2-filterrobots_roh.jsonl.gz/25697

Las autoritads svizras online
Conjugals che vulan adoptar in uffant ston:
Ina persuna suletta che vul adoptar in uffant, sto:
Ella na dastga betg esser maridada. Sch'ella è maridada, è ina adopziun singula pussaivla mo, sch'ina adopziun cuminaivla è nunpussaivla. Infurmaziuns detagliadas en quest connex survegnis Vus tar l'Autoritad centrala per adopziuns da Voss chantun da domicil.
Avant ch'ils geniturs adoptivs futurs survegnan la permissiun da recepir in uffant en lur tegnairchasa, vegn lur qualificaziun sclerida en moda cumplessiva. Els ston ultra da quai garantir ch'els s'occupan duraivlamain da l'uffant, ch'els procuran per ses mantegniment e ch'els pon garantir sia educaziun.
Sche l'uffant è abel da giuditgar (per regla a partir da 16 onns), sto el dar ses consentiment a l'adopziun.
Sch'i na sa tracta betg d'in uffant chattà, basegna l'adopziun da princip er il consentiment dal bab e da la mamma da l'uffant. Quest consentiment na dastga dentant betg vegnir dà entaifer las emprimas 6 emnas suenter la naschientscha da l'uffant. Dal consentiment poi vegnir desistì, sch'in u tuts dus geniturs èn nunenconuschents, èn absents dapi passa 2 onns cun ina dimora nunenconuschenta u èn permanentamain inabels da giuditgar ubain sch'in u tuts dus geniturs n'è betg s'occupads seriusamain da l'uffant.
La dumonda d'adopziun sto vegnir inoltrada a l'autoritad centrala ch'è cumpetenta per adopziuns da quel chantun, nua che Vus avais Voss domicil.